 
Általános Szerződési Feltételek 
Napközis tábor
 
 
1. A jelen általános szerződési feltételek alkalmazásában: 
 
a) Szervező: Human-Net Szabolcs-Szatmár-Bereg Megyei Humán Erőforrás Fejlesztési 
Alapítvány (székhely: 4400 Nyíregyháza, Semmelweis utca 24.; nyilvántartási szám: 00-18-
796362; adószám: 18796362-1-15); 
b) Kiskorú: a táborra jelentkező, a Ptk. 2:10. §- szerinti személy. 
c) Törvényes képviselő: a Ptk. 2:10. §-ában meghatározott személy szülője (amennyiben szülői felügyeleti joga nem szünetel, illetve azt nem szüntették meg), illetve a kiskorú személy gyámja; 
d) Tábor: az a napközis tábor, melynek lebonyolítására a Szervező vállalkozik; 
e) Regisztrációs díj: a Szervező által meghirdetett tábor részvételének díja, mely a jelen ÁSZF-ben megjelölt szolgáltatásokat foglalja magában. 
 
2. Szervező jelen általános szerződési feltételekben meghatározottak szerint napközis tábor programja keretében, részvételi lehetőséget biztosít a táborra jelentkező kiskorú számára. 
 
3. A Táborban való részvételre az jogosult, aki a Szervező által meghatározott feltételeket teljesítette. Ezen feltételek különösen: 
 
A. a részvételi díj befizetése, 
B. a Szervező e célra kialakított internetes jelentkezési felületén (www.humannet.hu) található jelentkezési űrlap kitöltése és beküldése; 
C. jelen ÁSZF és a Szervező adatkezelési tájékoztatójának elfogadása; 
D. a részvételi díj teljes összegének határidőben történő megfizetése. 
 
4. Amennyiben a 3. pontban meghatározott feltételek nem kerülnek teljesítésre úgy a Kiskorú nem vehet részt a Táborban. 
 
5. A tábor térítési díja egy részletben kerül megfizetésre. 
a) részvételi díj: a Szervező által meghatározott összeg, melynek mértéke valamint a kedvezmények mértéke megtalálható a weboldalon a partner aloldalán 
(www.humannet.hu). A részvételi díj díj összegét az adott turnus megkezdése előtt legalább 14 (tizennégy) nappal kell teljesíteni. 
c) A díjat a Szervező bankszámlájára átutalás útján lehet teljesíteni. 
 
6. A táborra jelentkezni a Szervező által erre a célra kialakított www.humannet.hu weboldal elektronikus felületén lehet. 
 
7. A Kiskorú a Tábor ideje alatt a Szervező felügyelete alatt áll. A Kiskorú törvényes képviselője a  jelentkezési felületen köteles tájékoztatni a Szervezőt a Kiskorút érintő minden olyan         körülményről, amely a biztonságos felügyeletét érintheti, így különösen, de nem kizárólagosan arról, ha a Kiskorú: 
 
 
A. rendszeresen valamely gyógyszert szed, illetve ha a gyógyszer szedését ellenőrizni kell; 
B. valamely gyógyszerre, ételre, vagy más anyagra, állatra stb. allergiás;  
C. bizonyos tevékenységeket valamely okból nem folytathat, nem gyakorolhat;  
D. étel- illetve italérzékenysége áll fenn;  
E. a Tábor valamely programján, eseményén valamely okból nem vehet részt. 
 
8. A 7. pontban megjelölt tájékoztatás elmulasztásából eredő valamennyi kárért és esetleges egyéb hátrányokért a kiskorú törvényes képviselője a felelős. 
 
9. A kiskorú és a törvényes képviselője tudomásul veszi, hogy a kiskorú saját felelősségére vesz részt a Tábor sport- és egyéb játékprogramjain.  
 
10. A „napközis tábor” intenzív, egy hetes (hétfőtől - péntekig) turnusban zajlik, naponként 7:30 és 16:00 közötti időtartamban, az alábbi napi program szerint: 
A. 7.30-8.30 között megérkezés, 
B. 8.30-tól 12:30-ig délelőtti foglalkozások és tízórai, 
C. 12:30-tól ebéd, 
D. 13:30-tól 16:00-ig délutáni foglalkozás és uzsonna, 
E. 16.00-tól a törvényes képviselők érkezése. 
 
11. A táborban biztosítjuk a folyamatos gyerek felügyeletet, napi háromszori étkezést (tízórai, ebéd, uzsonna), a délelőtti, délutáni programokat, a táborban használatra kerülő eszközöket, valamint a kézműves foglalkozásokhoz szükséges anyagokat és eszközöket.
 
12. A törvényes képviselő 7.30-8.30-ig terjedő időszakban a Kiskorút a tábor képviselőjének átadja és a tábor napi befejezésekor (legkésőbb 17:00) átveszi. 
 
13. A törvényes képviselő külön nyilatkozattal igazolja, hogy a kiskorú a táborozásnak megfelelő egészségügyi állapotban van, gyermek közösségbe engedhető. Ezt a nyilatkozatot a tábor első napján a táborvezető számára köteles átadni. Amennyiben a tábor ideje alatt a gyermek megbetegszik, abban az esetben a törvényes képviselő köteles a gyermek állapotáról a tábor képviselőjét haladéktalanul értesíteni, és a gyermeket a táborba - annak teljes gyógyulásáig, melyet orvos igazol - nem viheti. Amennyiben a tábor felügyeletét ellátó személy a gyermek megbetegedését észleli, haladéktalanul köteles értesíteni a törvényes képviselőt, aki gyermekét a táborból haladéktalanul hazaviszi. 
 
14. A Szervező gyermek felügyelete nem terjed ki a kiskorú által, a táborban magával hozott készpénzre és eszközökre (például mobiltelefon, zenelejátszó, fényképezőgép stb.), illetve ruházatának koszolódására, megsérülésére, így azok biztonságáért, illetve bárminemű sérüléséért a Szervező felelősséget nem vállal. 
 
15. A tábor ideje alatt mind a kiskorú, mind pedig törvényes képviselője köteles betartani a jelen általános szerződési feltételeket, a tábor házirendjét és elfogadni a megbízott felügyelők irányítását. 
 
16. A Kiskorú a Tábort a törvényes képviselő személyes jelenléte, illetve írásos kérelme, engedélye nélkül nem hagyhatja el. 
 
17. A Kiskorú kizárólag törvényes képviselője, vagy bármilyen, általa írásban megjelölt harmadik személy részére adható át. 
 
18. A kiskorú által a Szervezőnek, illetve harmadik személynek okozott kárért a törvényes képviselő teljes mértékben felelős. 
 
19. A Szervező lehetőséget biztosít a törvényes képviselő számára, hogy részvételi szándékát módosítsa, a táborban történő részvételt lemondja az alábbi feltételek szerint: 
  
a) Szervezőnek a lemondást, illetve módosítást kizárólag írásos formában áll módjában elfogadni. 
b) Amennyiben a lemondás időpontja legalább 14 nappal megelőzi a megjelölt turnuskezdést, a Szervező a tábor teljes regisztrációs díját visszafizeti. Amennyiben a törvényes képviselő a táborban való részvételt 14 napon túl, vagy később mondja le, a Szervezőt a tábor teljes regsiztrációs díja megilleti. 
c) Amennyiben a kiskorú betegség vagy egyéb okok miatt nem tudja megkezdeni a táborozást, a Szervező lehetőséget nyújthat a tárgyévben, egy későbbi turnusban való részvételre, amennyiben annak telítettsége azt lehetővé teszi. A turnus meghiúsulása esetén a Szervező lehetőséget kínálhat fel egy későbbi turnusban történő részvételre, amely lehetőséget a törvényes képviselő nem köteles elfogadni. Amennyiben a turnusmódosítást a törvényes képviselő elfogadja, úgy a módosításért a Szervező további díjazást nem számít fel. 
 
20. Szervező fenntartja a jogot, hogy a tábor programot (kevés kiskorú vagy más ok miatt) lemondja. Ebben az esetben a meghiúsult tábor teljes regisztrációs díja a törvényes képviselő számára visszatérítésre kerül. 
 
21. A Szervező jogosult a Kiskorú táboroztatására irányuló szerződést azonnali hatállyal felmondani abban az esetben, ha a kiskorú  

a) a Tábor rendjét többször megsérti; 
b) a Tábor rendjét súlyosan megsérti; 
c) szándékosan kárt okoz; 
d) más Táborozó kiskorút kényszerít, fenyeget vagy bántalmaz.  
Azonnali hatályú felmondás esetén a törvényes képviselő köteles a kiskorút a Táborból haladéktalanul elvinni. Azonnali hatályú felmondás esetén a Szervező a regisztrációs díjat sem részben, sem egészben nem köteles visszatéríteni. 
 
22. Szervező tájékoztatja a kiskorút és törvényes képviselőjét, hogy a Táborban, annak során, idején - akár az egyes kiskorúak azonosítására is alkalmas módon- videó-, kép- és hangfelvételek (továbbiakban: Felvétel(ek)) készülhetnek. A Felvételek nem sérthetik a Kiskorú személyiségi jogait, méltóságát. A Felvételek kizárólagos jogosultja a Szervező. A Felvételek célja, hogy azok bemutassák a Tábor hangulatát, a szervezett programokat és a Tábor eredményeit. A Kiskorú törvényes képviselője, illetve korlátozottan cselekvőképes Kiskorú esetén maga a Kiskorú is, a külön nyilatkozat kitöltésével, aláírásával és Szervező részére történő átadásával hozzájárul ahhoz, hogy az így elkészült Felvételek a Szervező rézéről a fenti célból és körben, 12 hónap időtartamban felhasználásra kerüljenek, mely felhasználásokért ellenértékre nem tartanak igényt. A Kiskorú törvényes képviselője, illetve korlátozottan cselekvőképes Kiskorú esetén maga a Kiskorú is bármikor a Szervező adatkezelési tájékoztatójában megjelölt elérhetőségére küldött írásos kérelemben kérheti, hogy a Kiskorúról készült Felvételek ne vagy korlátozottan kerüljenek felhasználásra, illetve kerüljenek törlésre. 
 
 
23. A jelen ÁSZF szerinti jogviszony - ha az a jelen ÁSZF alapján korábban nem szűnik meg- a Táborozás befejező napjáig jön létre. A jelentkezési űrlap kitöltésével, beküldésével és a jelen ÁSZF-ben meghatározott feltételek teljesítésével szerződés jön létre a Szervező és a kiskorú törvényes képviselője közt. A Szerződés bármilyen okból történő megszűnése ellenére egyes jogok illetőleg kötelezettségek, azok jellegénél fogva, a Szerződés megszűnését követően továbbra is gyakorolhatók, illetőleg teljesítendők (pl. Felvételek felhasználása).  
 
 
 
 
Nyíregyháza, 2026. 04. 01. 

